tomron87/hebrew-wikipedia-sentences-corpus huggingface dataset:
בפרק הראשון מתגלה כי נועה ועמוס נפרדו זמן מה לאחר החתונה וכי עמוס עומד בפני נישואים עם בת זוגו החדשה אביגיל (יעל אלקנה).
במקביל, ונסה ואסף, שהתאהבו זה בזו בעונה לפני כן, התחתנו והפכו להורים לבן, על אף שרצו בת בשם עפרה (על שמה של עפרה חזה).
נועה, שחוזרת מארצות הברית לאחר שעמוס ואביגיל הזמינו אותה לחתונה שלהם, מגלה רגשות כלפי עמוס למרות שנפרדו, בנוסף לקשריה הטובים עם משפחת דהרי.
ונסה מגלה שנועה ועמוס עדיין מדברים, חושדת שנועה מנסה להשיג את עמוס בחזרה אליה ומיידעת את אביגיל במעשה, אולם אביגיל עדיין משוכנעת שעמוס איתה באש ובמים.
נועה מתוודה בפני עמוס על אהבתה אליו ומנסה להתנשק איתו, אך הוא מתנגד ומחליט לנתק איתה קשר, בעודו מרוכז בזוגיות עם אביגיל.
בפרק סיום הסדרה, לילה לפני החתונה, נועה מגיעה שיכורה לביתם של עמוס ואביגיל, ומנסה לחבל פיזית בחופה בה הם אמורים להתחתן.
היא מתנצלת בפני עמוס וחוזרת לארצות הברית.
עמוס ואביגיל מתחתנים, אבל כשמתנגן השיר "עוד סיפור אחד של אהבה" בביצוע של אסף, עמוס נזכר בנועה ולוקח אוויר מחוץ לאולם.
אביגיל מתוודה בפני עמוס כי היחסים ביניהם התהוו בכך שהיא פחדה להישאר לבד מאז שאביה נפטר, והוא ניסה לאהוב מישהי שאינה נועה (ונכשל), ובכך היא זו ששמה סוף לזוגיות שלהם.
אחרי תקופה קצרה, בזמן הצילומים לפרסומת בלוס אנג'לס, נועה מקבלת שיחת טלפון מעמוס, שמספר לה כי הוא ואביגיל נפרדו, וכן מבקש ממנה להבטיח לו שמה שקרה ביניהם לא ישחית את מערכת היחסים הבאה שלה.
נועה מגלה שעמוס הגיע עד אליה לצילומים, והם פותחים דף חדש ביחסים שלהם, שלוש שנים לאחר שהתגרשו.
עמוס דהרי (אביב אלוש): אופה בן 29 מבת ים; בנם הבכור של עמליה ואבי ואחיהם הגדול של מירב ואסף.
פוגש את נועה במסעדה ומתאהב בה.
יצא מזוגיות שנמשכה 9 שנים עם ונסה, אישה שתלטנית וחמת מזג.
בעונה השנייה עומד להתחתן עם נועה.
מכנה את צביקה "גוצ'י", על שם הבגד שהשאיל לעמוס אחרי שוונסה שפכה עליו מרק.
בעונה השנייה נועה מציעה לו נישואים והוא מסכים.
רב עם נועה כשהייתה עם יאיר באמסטרדם וכתוצאה מכך מתפתה ומתנשק עם עדן/דניאלה כשזו (נועה) נפרדת ממנו.
לאחר גילוי התרמית של יאיר ודניאלה, הציע לנועה נישואים בסוף העונה ה-2 והם מתחתנים.
ככל הנראה נדרס יחד עם נועה על-ידי דניאלה לאחר החופה.
בעונה השלישית מתגלה שהוא ונועה התגרשו כתוצאה מרצונה לעבור לגור בלוס אנג'לס ולהתפרסם שם, ושהוא בן זוגה של אביגיל.
לבסוף הוא ונועה חוזרים לאחר שלוש שנים, כשזה הבין שלא מסוגל לאהוב אף אחת אחרת.
נועה הולנדר דהרי (רותם סלע): דוגמנית נערצת ומוכרת, בת לאיל הון ישראלי גדעון הולנדר והמיוצגת של צביקה.
חברתן הטובה של קרן ומאיה.
בעונה הראשונה יצאה ממערכת יחסים מתוקשרת עם השחקן האמריקאי פיט אוונס.
בעונה השנייה מציעה לעמוס נישואים מול כל משפחתו והוא מסכים.
נפרדת מעמוס כשמגלה שבגד איתה בבולגריה עם עדן/דניאלה.
הייתה עם יאיר עד שגילתה את האמת ועזבה אותו.
התחתנה עם עמוס בסוף העונה ה-2. ככל הנראה נדרסה יחד עם עמוס על ידי עדן/דניאלה בסוף העונה.
בעונה השלישית מתגלה שהתגרשה מעמוס.
אסף דהרי (עופר חיון): אחיהם של מירב ועמוס ובנם של עמליה ואבי.
בעונה השנייה יוצא עם בלנקה, ספרדייה שפגש בספרד.
שכב עם ונסה בטעות שהשתכרו ובלנקה נפרדת ממנו.
ונסה הופכת לסוכנת שלו ומוציאה איתו סינגל.
נהיה בסוף העונה ה-2 חבר של ונסה, בעונה השלישית מתגלה שנישא לוונסה ושהיא בהריון ממנו.
זמר בלהקת "ספיר והחולמים" עד החתונה של עמוס ואביגיל.
ונסה מיימון (הילה סעדה): אישה רגזנית, שתלטנית וחמת מזג.
אוהבת את עמוס בכל ליבה ומנסה להפריד בינו ובין נועה במהלך העונה הראשונה.
בעונה השנייה מתארסת לפיש, ובמקביל פותחת סוכנות שחקנים ומייצגת את בת דודתה דפנה שעוזבת אותה בסוף.
שכבה עם אסף בטעות שהשתכרו.
הופכת לסוכנת של אסף ומוציאה איתו סינגל.
נהיית בסוף העונה ה-2 חברה של אסף ובעונה השלישית מתגלה שנישאה לאסף ובהריון ממנו.
יולדת בן בשם עופרי, ולא בת בשם עופרה כפי שציפתה.
מעריצה את הזמרת עופרה חזה.
צביקה גרנות (מארק איווניר): איש ציני והומוסקסואל.
סוכן שחקנים אשר מייצג את נועה ואוהב אותה מאוד.
בעונה הראשונה לא מקבל את מערכת היחסים שלה ושל עמוס ומנסה להפריד ביניהם בעזרת ונסה.
בסוף העונה השנייה עובר ללוס אנג'לס על מנת לנסות להיות סוכן שחקנים, מתגלה בעונה השלישית שהוא נשוי ואב לבן.
אבי דהרי (אורי גבריאל): בעלה של עמליה ואביהם התומך והמסור של מירב, אסף ועמוס.
בעבר יצא עם גלי עטרי ומזכיר את תקופת זוגיותם לרוב, אף על פי שאף פעם לא הוכיח זאת, במהלך הסדרה גלי עטרי מופיעה בתפקיד עצמה כדי לאשר זאת.
עוזב את המאפייה שפירק לאחר שגם אסף עזב אותה, ועובר לעבוד כנהג מונית.
עמליה דהרי (נאווה מדינה): אמם של מירב, אסף ועמוס.
אישה חמה ומסורה כלפי בניה.
אשתו של אבי, והמוכרת במכולת המשפחתית.
כלל לא מחבבת את בלנקה מכיוון שאיננה יהודיה, אך לבסוף מקבלת אותה.
מירב דהרי (שני אביב): אחותם של עמוס ואסף ובתם של עמליה ואבי.
מתאהבת בדפנה ונהיית בת זוגה בפרק האחרון של העונה השנייה.
בעונה השלישית מירב יוצאת עם בת זוג אחרת בשם אפרת.
קרן (אלה רוזנצווייג) (עונות 1–2): חברתן הטובה של מאיה ונועה.
מאיה (לי לוטן) (עונות 1–2): חברתן הטובה של קרן ונועה.
בעונה שנייה נכנסת להריון אבל לא ידוע ממי.
עדן אבירם / דניאלה אלטמן (דר זוזובסקי) (עונה 2): העוזרת הראשית של גדעון.
עזרה לו כשקיבל התקף לב.
פיתתה את עמוס בעונה השנייה והצליחה, אך כתוצאה מכך גדעון פיטר אותה, אחרי שביקש ממנה לא להתערב בזוגיות של נועה ועמוס.
תכננה את נקמתה בגדעון על מות אביה ושידלה את יאיר להיות חלק מהנקמה עד שיאיר מתחרט כי הוא מאוהב בנועה.
בסוף העונה השנייה ניסתה לדרוס את נועה ועמוס דקות ספורות לאחר שהתחתנו כנקמה אך לא ידוע האם הצליחה ומה עלה בגורלם.
גדעון הולנדר (צחי גראד) (עונה 2): טייקון בין לאומי.
נתפס בעיני נועה כאיש רע ומניפולטיבי, אך לבסוף הם פותחים דף חדש.
יאיר אלטמן (אורי פפר) (עונה 2): המחזר של נועה מהתיכון.
לא מאפשר לגדעון לבנות את המלונות שלו באפריקה אלא אם הוא יתן לו את נועה ללילה אחד כדי שיוכל לפתות אותה.
מחזר אחרי נועה עד לפיתויה.
לקח מגדעון את כספו, אך לבסוף התחרט והחזיר את הכסף לנועה.
אביגיל (יעל אלקנה) (עונה 3): בת זוגו החדשה של עמוס שעומדת להתחתן עימו.
שוש אוחנה (יפה לוי): שכנתם של משפחת דהרי.
הארוס של ונסה לאחר הפרידה מעמוס.
דינה מיימון (סימה אלקיים): אמה של ונסה.
לימור (מעיין מלכה) (עונות 1–2): המזכירה\עוזרת של צביקה, אשר הופכת למזכירה של ונסה.
שלי מזרחי (מעין וינשטוק) (עונה 1).
מירב מאוהבת בה, ואסף יוצא איתה.
דפנה דונסקי (מורין אמור) (עונה 2): בת דודתה של ונסה והמיוצגת היחידה שלה.
קלייב (דן מור) (עונה 2): מאמן הכושר של גדעון, הומוסקסואל, עדן משדכת לו את צביקה, אך בהתחלה קלייב לא רצה אותו משום שהוא יותר מדי מבוגר בשבילו.
בלנקה (גל מקאדר) (עונה 2): בת זוגו של אסף.
גילי (צדוק גרמה) (עונה 2): הגנן של נועה.
אפרת (רון פלג) (עונה 3): בת זוגה של מירב.
ג'ורג' אל ג'אמל גרנות (עומר שריף ג'וניור) (עונה 3): סוכן שחקנים אמריקאי, הומוסקסואל.
בן זוגו של צביקה, ממוצא לבנוני.
ספיר (קורל סימנוביץ') (עונה 3): זמרת, סולנית להקת "ספיר והחולמים" ביחד עם אסף.
שמרית (יאנה יוסף) (עונה 1): בת זוגו של אסף שהכיר במועדון.
באפריל 2016 הסדרה נמכרה לערוץ 4 הבריטי והחל מ-23 באוגוסט 2016 הסדרה משודרת, בשם "היפה והאופה" (מאנגלית: Beauty and the Baker).
הסדרה משודרת עם פרקיה המקוריים בעברית בצירוף כתוביות באנגלית.
ב-20 ביוני 2017 דווח כי הסדרה נמכרה לאמזון וכי תשודר במעל 200 מדינות ברחבי העולם בגרסתה המקורית בצירוף כתוביות שונות.
בשנת 2018 עלתה בנטפליקס ישראל.
ובשנת 2020 ירדה הסדרה משירות נטפליקס.
בחודש מאי 2019 אושר לסדרה פיילוט לרימייק אמריקאי עבור רשת הברודקאסט האמריקאית ABC.
בינואר 2020, הושק הרימייק האמריקאי במסיבת עיתונאים בארצות הברית, שם נחשף גם הטריילר הרשמי.
את הגרסה האמריקאית, שעלתה ב-ABC ב-13 באפריל 2020 ברצועת הפריים טיים וזכתה לביקורות טובות והד תקשורתי, ביים דייוויד פרנקל ("השטן לובשת פראדה") והיא הופקה על ידי יוניברסל טלוויז'ן, ABC Studios ו-Keshet Studios.
המפיקים האחראים מטעם קשת הם אבי ניר, אלון שטרוזמן, רייצ'ל קפלן ופיטר טרגוט.
במאי 2020, "להיות איתה" בגרסת ABC נמכרה לפלטפורמת הסטרימינג האוסטרלית Stan, ובגרסתה הישראלית לערוץ Planet TV הסלובני.
לצד ארצות הברית, נמכרה הסדרה להפקת רימייקים ביוון, הולנד, רוסיה, הודו וברזיל.
בהולנד, שודרה ברימייק הולנדי ב-NET5; ברוסיה, שודרה ברימייק רוסי בקיץ 2019 בערוץ CTC; בהודו, נמצאת בהפקה עבור פלטפורמת VIU.
פרק הבכורה של הסדרה שודר ב-25 בנובמבר 2013 וזכה ל-22.5% אחוזי רייטינג בערוץ 2 של הזכיינית "קשת".
פרק הסיום שודר ב-1 בפברואר 2014 וזכה ל-30.9% אחוזי רייטינג.
העונה כללה 10 פרקים וממוצע של 30.4% אחוזי רייטינג.
הפרק הפותח בעונה השנייה זכה לנתון נמוך יחסית של 21.4%, והפרק הסוגר זכה לנתון נמוך יחסית גם כן, 26.2%.
ממוצע הצפייה בעונה עמד על 21.6%.
בפרסי האקדמיה הישראלית לטלוויזיה אשר מוגש מטעם האקדמיה הישראלית לקולנוע וטלוויזיה, השחקנים אביב אלוש והילה סעדה, היו מועמדים בתור השחקן הטוב ביותר בסדרת דרמה - דרמה יומית, ושחקנית משנה בסדרה קומית, בהתאמה, בטקסים שנערכו ב-2017 וב-2021, בהתאמה.
להיט קיץ הוא מונח מתעשיית המוזיקה, המתייחס לשיר שמפורסם במהלך הקיץ, מגיע לשיא הפופולריות שלו במהלכו ודועך אחריו.
רוב להיטי הקיץ המוכרים מגיעים מחוץ לתעשיית הפופ הבריטית והאמריקאית.
שירים המשווקים כלהיטי קיץ שכיחים מאוד ולעיתים קרובות מאופיינים בטמפו מהיר.
הם עוסקים בנושאים כגון רוגע, טבע ומסיבות חוף.
שירים אלו נחשבים כאידיאליים להאזנה במהלך פעילויות הקיץ.
על פי רוב, להיטי הקיץ הבין לאומיים הם שירי קאנטרי (במיוחד קאנטרי פופ) ומוזיקת מיינסטרים פופולרית, אך שירי רוק מגיעים למעמד זה לעיתים רחוקות יותר.
היפוכו של להיט הקיץ בתעשיות המוזיקה של חצי הכדור הצפוני במערב הוא שיר חג המולד.
קטגוריה זו כוללת בדרך כלל גם מגוון של שירי חורף כלליים.
חלק ניכר של להיטי הקיץ הם One Hit Wonders: זמרים ולהקות שפופולריותם דועכת לאחר פרסום להיט הקיץ שלהם.
2016: "סלסולים" של סטטיק ובן-אל תבורי; מסיבה בחיפה" של איתי לוי והאולטראס
2017: "טודו בום" של סטטיק ובן-אל תבורי
2018: "קומסי קומסה" של סטפן; "חיים שלי" של עדן בן זקן
2019: "מסע" של אליעד; "טמפרטורה" של עומר אדם.
2020: "מיליון דולר" של נועה קירל; "קוקוריקו" של עדן בן זקן ועומר אדם
2021: "טרילילי טרללה" של נועה קירל ואילן פלד
2023: "תיק קטן" של נס וסטילה; "אהבה" של אושר כהן
1998: "The Boy Is Mine" של ברנדי נורווד ומוניקה
5" של לו באגה; "Livin' La Vida Loca" של ריקי מרטין
2005: "We Belong Together" של מריה קארי; "Hips Don't Lie" של שאקירה; "Axel F" של הצפרדע המשוגעת
2009: "I Gotta Feeling" של בלאק אייד פיז
2010: "California Gurls" של קייטי פרי; "Stereo Love" של ויקה ג'יגולינה ואדוארד מאיה
2011: "Party Rock Anthem" של למפאו; Stereo Hearts של ג'ים קלאס הירוז ואדם לוין.
2013: "Blurred Lines" של רובין ת'יק; "Get Lucky" של דאפט פאנק
2014: "Fancy" של איגי אזליה וצ'ארלי XCX; "Problem" של אריאנה גרנדה ואיגי אזליה
2015: "Cheerleader" של אומי; "See You Again" של ויז קאליפה וצ'ארלי פות'
2016: "One Dance" של דרייק; "" של ג'סטין טימברלייק
2017: "Despacito" של לואיס פונסי ודדי יאנקי; "I'm The One" של די ג'יי חאלד, ג'סטין ביבר, קוואבו, צ'אנס הראפר וליל ויין; "Bodak Yellow" של קארדי בי
2018: "I Like It" של קארדי בי, ג'יי באלווין ובאד באני
2019: "Old Town Road" של ליל נאז X בשיתוף בילי ריי סיירוס; "Señorita" של שון מנדס וקמילה קביו
2024: "Espresso" של סברינה קרפנטר
במרוצת השנים, מפרסמים גופים ומגזינים שונים רשימות של "להיטי הקיץ המצליחים והטובים ביותר" לפי עשורים, שנים או בכל הזמנים.
בשנת 2020 פרסים מגזין רולינג סטון את רשימת "שירי הקיץ הטובים ביותר בכל הזמנים" ובין הלהיטים שנכללו שם נמנו:
"Hot Stuff" - דונה סאמר
להיות או לא להיות הוא סרט קומדיה-סאטירי אמריקאי משנת 1942 בבימויו של ארנסט לוביטש, אודות להקת שחקנים בוורשה בזמן הכיבוש הנאצי, המשתמשים ביכולות משחק והתחזות כדי להטעות את הנאצים.
הסרט הוא עיבוד לסיפור מאת מלכיאור לנדייל.
בסרט מככבים קרול לומברד, ג'ק בני, ורוברט סטאק.
הסרט שוחרר חודש לאחר שהשחקנית קרול לומברד נהרגה, בתאונת מטוס.
הכותרת היא הרמז למונולוג "להיות או לא להיות" מתוך המלט מאת ויליאם שייקספיר.
בשנת 1983 נעשה רימייק של הסרט באותו שם בכיכובם של מל ברוקס, אן בנקרופט, צ'ארלס דרנינג, טים מת'סון, כריסטופר לויד וחוזה פרר.
להיטים מצוירים משלנו הוא סרט הנפשה ישראלי לילדים משנת 1992, אשר כולל בתוכו שלושה סרטים קצרים שכל אחד מהם מבוסס על סיפור ילדים, כאשר הסיפורים הם "מיץ פטל" מאת חיה שנהב, "דירה להשכיר" מאת לאה גולדברג ו"הכינה נחמה" מאת מאיר שלו.
הפקת הסרט נעשתה על ידי אולפני אנימה, כאשר הוא בוים על ידי יוסי אבולעפיה, הופק על ידי דודו שליטא, חיים עמית ולנה ינובסקי והולחן על ידי מיכאל ויינמן ובני נגרי.
הסרט הופץ לראשונה להקרנה ביתית בשנת 1992 על ידי חברת ההפצה "קלסיקלטת", תחילה ב-VHS ומאוחר יותר ב-DVD.
כמו כן, הסרטים הקצרים שנכללים בתוכו נמכרו בנפרד ובמארזים שונים.
הסרט מחולק לשלושה סרטים קצרים, כאשר כל סרט מציג סיפור ילדים אחר.
הסרט הראשון מציג את הסיפור "מיץ פטל" אשר נכתב על ידי חיה שנהב, כאשר לפני תחילת הסרט הושמע השיר "מיץ פטל" שבוצע על ידי לימור שפירא ונכתב על ידי שפרירה זכאי.
הסרט השני מציג את הסיפור "דירה להשכיר" אשר נכתב על ידי לאה גולדברג, כאשר הסיפור סופר על ידי זאב מתווך דירות.
הסרט השלישי מציג את הסיפור "הכינה נחמה" אשר נכתב על ידי מאיר שלו, כאשר בסיום הסרט הוסבר שלבי הפקתו.
הדיבוב בוים והופק על ידי שפרירה זכאי באולפני קולינור.
איציק סיידוף – מיץ פטל / תרנגולת / חזיר / כין זקן
דב רייזר – מספר "מיץ פטל" / כינון זעיר / הדוד רפי
אריאל פורמן – זאב מספר "דירה להשכיר" / איש קירח
לימור שפירא – נמלה / חתולה / הכינה נחמה / כינה שמנה / רינה
שפרירה זכאי – ארנבת / קוקייה / אמא של אורי
מאיר שלו – מספר "הכינה נחמה"
עטרה אופק כתבה על הסרט בעיתון "חדשות" שההנפשה שלו היא "תאווה לעיניים".
היא הסבירה ש"הרקעים מרהיבים כמו אגדה, הדמויות חינניות ומלאות אופי, והלב מלא גאווה" מפני שמדובר בסרט ישראלי.
כשהיא דירגה את שלושת הסרטים הקצרים, היא אמרה שבעינה הסרט הכי טוב הוא "הכינה נחמה", אחריו "דירה להשכיר" ולבסוף "מיץ פטל", בטענה שהתקשה להתחרות בקריינות המצוינת של קלטת הטייפ שנעשתה בהשראתו.
להיות שמרן (במקור באנגלית: "How to Be a Conservative") הוא ספר שכתב הפילוסוף האנגלי רוג'ר סקרוטון ויצא לאור בשנת 2014, בו מתאר סקרוטון את האידאולוגיה השמרנית, התנגדותה לחומרנות ומתווכח כיצד ניתן ליישם אותה בנושאים עכשוויים מכריעים.
בגרסה העברית של הספר קיימת הקדמה מאת הפוליטיקאי והסופר יאיר לפיד.
הפוליטיקאי הבריטי השמרן, ג'סי נורמן כתב במגזין הספקטייטור: "יש מדי פעם טעויות אקראיות ומיני-טירוף מוזר, אך הספר מעניין ביותר, המכיל תובנות בנושאים מגוונים כמו אמנות בינלאומית, ניכור וטבע הצחוק".
במגזין "סטנדפוינט", כתב הפוליטיקאי הבריטי השמרן, דייוויד וילטס, כי הספר "מעביר נטייה שמרנית עם קסם רב ובלמדנות אימתנית".
וילטס כתב כי הספר מסביר היטב את "חשיבותם של מוסדות אוטונומיים - מה שאני מכנה 'שמרנות אזרחית'.
אבל הוא למרבה ההפתעה לא מעוניין (לעסוק) בשאלה מהיכן המסורת האדירה הזו מגיעה או איך היא משתנה לאורך הזמן.
נראה שהוא מתייחס לזה כמתנה משמחת ואולי מקרית מההיסטוריה.
כלומר, ההתייחסות שלו לתפקיד השמרנים היא פאסיבית מדי ולא מספיקה".
בתעשיית הבידור, להיט רדום הוא סרט, סדרת טלוויזיה, יצירה מוזיקלית, משחק וידאו או מוצר בידור כלשהו שעם פרסומו לא זכה להצלחה, אך זמן מה לאחר מכן זכה להצלחה רבה.
ללהיט רדום ייתכן קידום חלש או חוסר שיווק בעת פרסומו, אך לאחר צבירת אהדה הוא זוכה לתשומת לב רחבה, המגדילה את החשיפה הציבורית שלו ואת העניין של הציבור במוצר.
בשנים האחרונות חלה עלייה בתופעה זו בתחום המוזיקה בעיקר בזכות אפליקציית "טיקטוק".
השירים "Just Dance" ו-"Poker Face" של הזמרת ליידי גאגא יצאו לאור בשנת 2008, ולא זכו להצלחה עד לסוף שנה זו.
השיר "Truth Hurts" של הזמרת ליזו יצא לאור בספטמבר 2017, וזכה להצלחה רק בשנת 2019, לאחר שהושמע בסרט "Someone Great".
השיר "Lights Down Low" של הזמר MAX יצא לאור באוקטובר 2016, וזכה להצלחה רק שנה לאחר יציאתו המקורית.
השיר "Feel It Still" של הלהקה פורטוגל.
דה מאן יצא לאור במרץ 2017, וזכה להצלחה רק שמונה חודשים לאחר יציאתו המקורית.
השיר "Play Date" של הזמרת מלאני מרטינז יצא לאור באוגוסט 2015, וזכה להצלחה רק חמש שנים לאחר יציאתו המקורית.
השיר "Trap Queen" של הזמר פטי ואפ יצא לאור באפריל 2014, וזכה להצלחה רק שנה לאחר יציאתו המקורית.
השיר "Thrift Shop" של הצמד מאקלמור וראיין לואיס בשיתוף הזמר ואנז יצא באוגוסט 2012, וזכה להצלחה רק חצי שנה לאחר יציאתו המקורית.
השיר "Let Her Go" של הזמר פסנג'ר יצא ביולי 2012, וזכה להצלחה שנה וחצי לאחר תאריך יציאתו המקורי.
השיר "Sail" של הלהקה Awolnation יצא בנובמבר 2010, וזכה להצלחה שנתיים וחצי לאחר תאריך יציאתו המקורי.
השיר "Lights" של הזמרת אלי גולדינג הוקלט בשנת 2009, יצא בפברואר 2011, וזכה להצלחה בשנת 2012, שנה וחצי לאחר תאריך יציאתו המקורי.
השיר "Heat Waves" של הלהקה גלאס אנימלס יצא ביוני 2020, וזכה להצלחה שנה לאחר תאריך יציאתו המקורי.
השיר "Love Tonight" של הלהקה האוסטרלית Shouse יצא בשנת 2017, אך זכה להצלחה רק בשנת 2021, שלוש וחצי שנים לאחר תאריך יציאתו המקורי.
השיר "Infinity" של ג'יימס יאנג יצא לאור בשנת 2017, אך זכה להצלחה רק בשנת 2021, כארבע שנים לאחר תאריך יציאתו המקורי.
המשחקים "Pocket Monster Red and Green", שעובדו מחדש ויצאו מאוחר יותר כפוקימון אדום וכחול.
המשחק "Among Us" זכה להכרה גדולה רק אחרי שנתיים מיציאתו להורדה.
להיות שם הוא סרט קולנוע אמריקאי מסוגת דרמה קומית משנת 1979 בבימויו של האל אשבי, עם פיטר סלרס, שירלי מקליין ומלווין דאגלס בתפקידים הראשיים.
התסריט נכתב על ידי יז'י קושינסקי ומתבסס על ספרו להיות שם משנת 1970.
עלילת הסרט היא למעשה ביקורת קומית/סטירית על החברה המודרנית בה צריך לדעת לדבר נכון, לדבר כפי שנהוג בטלוויזיה, כאשר למעשה אין צורך שיהיו דברים מאחורי המילים ואדם חסר השכלה ומוגבל שכלית יכול בצורה כזאת, להיות מועמד לנשיאות ארצות הברית.
רוב הסרט צולם באחוזת בילטמור באשוויל, צפון קרוליינה.
במוזיקה משולבים קטעי פסנתר של אריק סאטי וכה אמר זרתוסטרא של ריכרד שטראוס.
ב-2015 נבחר הסרט לשימור בארכיון הסרטים הלאומי של ארצות הברית של ספריית הקונגרס על "היותו בעל ערך תרבותי, היסטורי או אסתטי".
צ'אנס (פיטר סלרס) הוא גנן שבילה את רוב חייו בווילה של אדם עשיר בוושינגטון די.סי..
מלבד גננות הוא מכור לטלוויזיה כל היום, אינו יודע לקרוא ולכתוב ואינו יוצא מהבית.
יום אחד מודיעה לו אם הבית האפרו-אמריקאית, לואיז (רות האתוואי), כי בעל הבית מת.
צ'אנס לא מגיב ונשאר לבהות בטלוויזיה.
למחרת מגיע עורך הדין פרנקלין (דייוויד קלנון) ומודיע לצ'אנס כי אין לו זכויות בבניין ועליו להתפנות משם.
צ'אנס לא מתנגד ויוצא החוצה כשהוא לבוש בחליפה משנות ה-30, מטרייה, מגבעת ותיק ושלט טלוויזיה בכיס.
הוא מסתובב ללא מטרה ובוהה אנשים ובטלוויזיות בחנויות.
כשקבוצת נערים מטרידה אותו הוא שולף לעברם שלט.
לבסוף הוא נעמד לפני מסך טלוויזיה עם מצלמה שמקרינה אותו על המסך.
ממנה יוצאת איב ראנד (שירלי מקלין), אשתו של המיליארדר בן ראנד (מלווין דאגלס) שמציעה לו להיבדק על ידי רופא בביתה.
בדרך היא שואלת לשמו והוא ממלמל "צ'אנס, גנן" (גרדנר) והיא מבינה ששמו צ'אנסי גרדינר.
כל הדרך הוא צופה בתוכניות טלוויזיה במכונית.
בבית המפואר הוא מתקבל על ידי בן ראנד שחולה באנמיה אפלסטית ומקבל טיפול בערויי דם עם צוות אחיות ורופא צמוד, ד"ר רוברט אלנבי (רוברט דייהרס).
כבר מההתחלה מחבב בן את צ'אנסי שלא מרבה במילים.
הוא אומר כי נאלץ לעזוב את הבית לאחר שנמכר ובן מסיק מכך כי ירד מנכסיו בגלל המדיניות של הנשיא וממשלתו.
הנשיא פרייזר (ג'ק וורדן) מגיע לביקור אצל ראנד.
צ'אנסי נפגש איתו ואומר כי בטלוויזיה הוא נראה יותר קטן.
הוא מדבר עם הנשיא במונחים של גינון - "יש לטפח את השורשים כדי שהגינה תצמח וכי אחרי סתיו והחורף יגיע האביב והקיץ".
כשהנשיא לא מבין מסביר לו ראנד כי אלה מטפורות על מדיניות הממשלה וכי יש לעזור לתעשיינים על מנת שהכלכלה תשגשג כמו בגינה.
הנשיא מתרשם מצ'אנסי ומצטט אותו בנאום לאומה.
צ'אנסי הופך לידוען ומוזמן לראיונות בטלוויזיה ולמסיבה בה הוא נפגש עם השגריר הרוסי (ריצ'רד בייסהארט) שמשוכנע שהוא מבין רוסית.
הנשיא מטיל על השירות החשאי של ארצות הברית לחקור על עברו של צ'אנסי אך הם לא מוצאים דבר.
לואיז ומשפחתה צופים בתדהמה בהופעתו של צ'אנסי בטלוויזיה ומגיעים למסקנה כי רק אדם לבן יכול להגיע לפרסם כזה למרות שהוא רפה מוח ונבער מדעת.
עורך הדין פרנקלין נפגש עם ד"ר אלנבי ומוסר לו את המידע הנכון על צ'אנסי אבל הרופא מבין שראנד נהנה מנוכחותו של צ'אנסי ולא מיידע אותו.
ראנד יודע שהוא הולך למות.
הוא מוריש את רכושו לאיב ורוצה שצ'אנסי יישאר בבית וישגיח עליה.
איב רוצה לקיים יחסים עם צ'אנסי אבל הוא אומר לה שהוא מעדיף לצפות (בטלוויזיה).
היא מבינה שהוא רוצה לצפות בה מאוננת לפניו והיא עושה זאת אך צ'אנסי צופה כל הזמן בתרגילי יוגה בטלוויזיה ולא בה.
לבסוף מת ראנד ונערכת לו הלווייה בהשתתפות הנשיא שנואם נאום יבש.
את הארון נושאים שישה מבכירי המפלגה שמתלחשים ביניהם כי המועמד המתאים ביותר להחליף את הנשיא הוא צ'אנסי גארדינר.
שם השחקן/ית שם הדמות הערותפיטר סלרסצ'אנסי גרדינרגנןמלווין דאגלסבן ראנדמיליארדרשירלי מקליןאיב ראנדאשתו של בןג'ק וורדןבוב פרייזרנשיא ארצות הבריתריצ'רד דייסרטד"ר רוברט אלנבירופא משפחת ראנדריצ'רד בייסהארטולדימיר סקרפינובהשגריר הסובייטירות האתוואילואיזהאם ביתדייוויד קלנוןתומאס פרנקליןעורך דין
מלוין דאגלס זכה בפרס אוסקר לשחקן המשנה הטוב ביותר ולפרס גלובוס הזהב לשחקן המשנה הטוב ביותר - סרט קולנוע.
פיטר סלרס היה מועמד לפרס אוסקר לשחקן הטוב ביותר, לפרס באפט"א לשחקן הטוב ביותר בתפקיד ראשי, וזכה בפרס גלובוס הזהב לשחקן הטוב ביותר - סרט קומדיה או מוזיקלי.
יז'י קושינסקי זכה בפרס באפט"א לתסריט הטוב ביותר והיה מועמד לפרס גלובוס הזהב לתסריט הטוב ביותר.
הסרט היה מועמד לפרס באפט"א לסרט הטוב ביותר ולפרס גלובוס הזהב לסרט הטוב ביותר - קומדיה או מוזיקלי.
שירלי מקלין הייתה מועמדת לפרס באפט"א לשחקנית הטובה ביותר בתפקיד ראשי.
האל אשבי היה מועמד לפרס גלובוס הזהב לבמאי הטוב ביותר - סרט קולנוע ולפרס דקל הזהב.
"להיות מאושר" הוא אלבום האולפן ה-24 של הזמר הישראלי אייל גולן.
האלבום יצא לאור ב-21 במרץ 2021, על ידי חברת התקליטים "ליאם הפקות".
בניגוד לשאר אלבומי גולן, האלבום מלווה בווידאו קליפ ייחודי לכל שיר.
כל קליפ מסמל תקופה שונה בחייו של גולן.
האלבום כולל מספר שיתופי פעולה עם אמנים ישראלים דוגמת עדן חסון, עידן רייכל ואריק סיני.
בין כותבי האלבום ניתן למנות את אברהם טל, אבי אוחיון, בניה ברבי, פאר טסי ועדי לאון.
סמוך ליום הולדתו ה-50 של גולן, ב-12 באפריל 2021, יצא אלבום ההמשך בשם "קצב מזרחי".
להיות אריקה היא סדרת טלוויזיה מסוגת דרמה קומית קנדית, ששודרה בערוץ CBC בין ה-5 בינואר 2009 עד ה-12 בדצמבר 2011.
בישראל שודרה הסדרה בערוץ HOT3.
אריקה סטריינג' היא אישה צעירה, חכמה ומשכילה, אבל חסרת מזל באופן תמידי בקריירה ובחיי האהבה שלה.
לאחר שצרכה בטעות משקה שכלל אגוזי לוז, להם היא אלרגית, היא מתעוררת בבית החולים ופוגשת את דוקטור טום, שטוען שהוא יכול לעזור לה לתקן את כל מה שלא מסתדר בחייה.
אף על פי שבתחילה היא נרתעת, היא במהרה מגלה שמה שהוא מציע הוא היכולת לחזור בזמן כדי לחיות מחדש ואף לשנות את החרטות העמוקות ביותר שלה.
בכל פעם שהיא מתמודדת עם בעיה בהווה, דוקטור טום שולח אותה בחזרה לחרטה קשורה מהעבר.
המצב אינו פשוט כפי שהוא נראה בתחילה: כמעט בכל מקרה, האירוע ממנו ביקשה להימנע על ידי פעולה אחרת עדיין קורה, ועליה לחפש מידע חדש בכדי לחשוף את משמעותו האמיתית של האירוע, המעניק לה תובנה חדשה איך לטפל בבעיה שלה בהווה.
מהר מאוד מתברר שמטרתו האמיתית של הטיפול היא לא לתת לאריקה לשנות את החרטה, אלא לעזור לה לשפר את עתידה בכך שתלמד מטעויות עבר ותקבל החלטות שונות בהווה.
בעונות מאוחרות יותר מתקיימים מפגשים טיפוליים קבוצתיים, בהם מתאספים כמה מטופלים כדי לדון ולשתף רעיונות לגבי חוויות המסע בזמן של מטופל אחד.
מכיוון שהתוכנית כוללת נסיעה בזמן, גרסאות צעירות מאוד של הדמויות מגולמות לעיתים על ידי שחקנים שונים.
אריקה סטריינג' (ארין קרפלוק) - גיבורת הסדרה.
בתחילת הסדרה היא בת 32, רווקה, יהודיה ומשכילה.
עם זאת, היא פוטרה לאחרונה מעבודת שירות לקוחות משום שהיא "אובר קווליפייד".
יש לה אלרגיה לאגוזים ולאחר ששתתה בטעות קפה עם סירופ אגוזי לוז, היא מגיעה לבית חולים, שם פונה אליה מישהו שהיא מאמינה בתחילה שהוא קשור לבית החולים.
הוא מציג את עצמו כדוקטור טום ואומר שהוא מטפל שיכול לעזור לה.
כשהיא חוזרת הביתה, היא משוכנעת שבחירות גרועות שביצעה בעברה הפכו את חייה לכישלון ומבקשת את עזרתו של דוקטור טום כדי לבטל את הטעויות שלה.
ככל שהסדרה מתקדמת, היא צוברת ביטחון בעצמה ובבחירותיה, יוצאת לדייטים ומוצאת אהבה ומתקדמת לעורכת זוטרה בחברת הוצאה לאור שממנה היא בסופו של דבר מפוטרת בפרק הלפני אחרון של העונה השנייה.
יש לה תואר שני בספרות אנגלית.
במהלך העונה השלישית היא וג'וליאנה מקימות חברת פרסום משלהן בשם 50/50 Press והופכות לחברות טובות במהלך התהליך.
לאחר שכתבה סיפורים קצרים לאורך חייה, אריקה שואפת להיות סופרת.
בגמר העונה השלישית, אריקה עוברת את המבחן של דוקטור טום בסיומו של הטיפול הקבוצתי והופכת למטפלת בהכשרה.
בפרק הלפני אחרון של עונה 3, אריקה הולכת ברחוב בטורונטו ומחפשת מישהו לתת לו את כרטיס הביקור שלה כדי שיוכלו להפוך למטופל הראשון שלה.
בסיום הסדרה, אריקה מסיימת בהצלחה את הכשרת המטפל שלה והופכת למטפלת רשמית.
אף על פי שהיא צריכה להיפרד מדוקטור טום, אריקה נותרת מחוברת אליו באמצעות בתו, שרה, שהופכת למטופלת הרשמית הראשונה שלה.
דוקטור טום וקסלר (מייקל ריילי) - המטפל של אריקה.
הוא נוהג לצטט ציטוטים ידועים, למורת רוחה של אריקה.
במקום לעזור לאריקה באופן ישיר בבעיותיה כשהם חוזרים בעבר, הוא לעיתים קרובות מתבטא באופן מעורפל ולא חד משמעי, ומספק רמזים המתייחסים לחייה של אריקה בהווה.
לפני שהפך למטפל, הוא היה נשוי למרג'ורי (שאונה מקדונלד) ונולדה לו בת בשם שרה (טטיאנה מסלני).
שרה ברחה מהבית בשנת 1996, וכתוצאה מכך טום נטה לאלכוהוליזם ואלימות, שהגיעה לשיאה בניסיון התאבדות; לפעמים משתמע כי דוקטור טום עשוי להשתמש באריקה כתחליף לשרה.
הוא היה מאורס פעם לאמנדה מתיסון (סוזי יואכים); הם נפגשים פעם נוספת בהווה ומתחילים מחדש את מערכת היחסים שלהם.
במהלך הסדרה שרה חוזרת לאחר היעדרות ממושכת, ומבקשת את עזרת הוריה להתמודד עם התמכרותה להרואין.
לאחר מכן היא פורצת לביתם ומגיעה לכלא.
דוקטור טום בא לבקר אותה ומורה לה לקחת אחריות רבה יותר על חייה שלה במקום לסמוך עליו שיחלץ אותה.
משרדו מלכותי מאוד ונראה מאוד כמו חדר עבודה או ספרייה.
לאחר מחשבה רבה, דוקטור טום מחליט להתפטר מתפקיד המטפל בתנאי שהוא ינתק את כל קשריו עם מטופליו, כולל אריקה.
בהתחלה, הוא נאבק בהחלטתו כשראה את אריקה שבורת הלב, אך בסופו של דבר נפרד מהמטופלת החביבה עליו.
כשאריקה עדה לעזיבתו, משרדו נעלם למרחב עצום ולבן.
ג'וליאן ג'אקומלי (רייגן פסטרנק) - עורכת ראשית במחלקה הלא-בדיונית של הוצאת ריבר רוק, הבוסית של אריקה ושותפתה מאוחר יותר ב-50/50 Press.
בת זוגו הנוכחית של ברנט.
אף על פי שההתנהגות שלה מובילה אנשים לעיתים לזלזל בה או באינטליגנציה שלה, היא אשת עסקים נבונה שמצטיינת במיוחד בהיבטים השיווקיים של עבודתה; היא העורכת היחידה שהבינה אי פעם כיצד לשמור על האגו המשתולל של סופר ריבר רוק, תומאס פרידקן, תחת שליטה.
עם זאת, יש לה גם הרגל להיות אכזרית במיוחד כלפי העובדים, כולל אריקה, שמעוררים את חוסר הביטחון שלה.
במהלך העונה הראשונה, ג'וליאן מתיידדת עם אריקה, בעיקר מפני שאיכות עבודתה גורמת לג'וליאנה להיראות טוב יותר בעיני הממונים עליה.
ג'וליאן מעורבת ברומן עם פרידקן, עד שאריקה תופסת אותו בוגד בה בעונה השנייה.
לאחר מכן, ג'וליאן משפילה בפומבי את פרידקן והוא מפנה לה גב בכך שהוא נותן את ספרו לברנט לעריכה.
יחד עם אריקה, ג'וליאן מפוטרת מעבודתה לאחר שהעליבה את הממונה עליה.
לאחר מכן השתיים מקימות חברת פרסום משלהם, 50/50 Press.
שם החיבה שלה לאריקה הוא "צ'יקן"; בספיישל חג המולד בעונה 3 נחשף שזה היה שם החיבה של אביה עבורה.
בעונה 4 ג'וליאנה הופכת למטופלת ההכשרה השנייה של אריקה בגלל חוסר הביטחון שלה.
היא וברנט מתקרבים, מה שמוביל לסטוץ במשרד שלהם.
לאחר שברנט מביע את אהבתו אליה, היא מבינה שגם היא אוהבת אותו והם מתחילים לצאת.
איתן ווייקפילד (טיירון לייצו) - איתן הוא מורה בכיתה ד' והיה ידידה הטוב ביותר של אריקה עוד מימי האוניברסיטה.
הוא מופנם ומעדיף יציבות בחייו, בניגוד לאישיות המוחצנת של גרושתו קלייר ואריקה.
בפרק השני הוא עובר להתגורר ליד אריקה לאחר שנפרד מקלייר במונטריאול לאחר שגילה שיש לה רומן.
האהבה הגוברת של אריקה אליו אחרי חמש עשרה שנים של ידידות הייתה נושא מרכזי בעונה הראשונה.
איתן מתגרש מקלייר ומתחיל לצאת עם אריקה; עם זאת, בגמר העונה השנייה אריקה נפרדת ממנו מכיוון שהיא חשה שהוא כובל אותה.
בזמן שהיא עדיין אוהבת אותו, היא מבינה שהם לא מספיק מתאימים כדי להישאר ביחד.
איתן חוזר בעונה הרביעית כשהוא נתקל באריקה בהפסקת הצהריים שלה.
הוא מספר שזה עתה יצא ממערכת יחסים רצינית עד שאריקה דוחפת אותו להתעמת עם הסיבה האמיתית שלו לפרידה.
הוא מבין שהוא רוצה בחברתו לחזור אל בת זוגו בעזרתה של אריקה.
ג'ודית וינטרס (וינזה אנטואן) - חברתה הטובה ביותר של אריקה.
אריקה וג'ודית מכירות על ידי קייטי כשג'ודית מצטרפת אליהן לעבודה משותפת בטירת קאסה לומה.
ג'ודית נשואה וביאה לעולם בן בעונה הראשונה.
מטלות האימהות החדשות שלה גורמות לקשיים במערכת היחסים שלה ושל אריקה, אבל אחרי שאריקה מדברת עם ג'ודית על האופן שבו הגישה שלה השתנתה, הן חוזרות להיות חברות.
בעונה השלישית ג'ודית ובעלה אנתוני עוברים ייעוץ נישואין כשהיא פוגשת את בן זוגה מהתיכון, וויל אפלייארד (שון בנסון).
רגשותיהם הישנים מתעוררים מחדש עד כדי שהם כמעט נגררים לרומן.
אז מחליטה ג'ודית לנתק קשר עם וויל כדי להציל את נישואיה.
ג'ניפר "ג'ני" זלן (פאולה ברנקאטי) - ג'ני היא מוחצנת, פלרטטנית, ילדותית וסוכנת נדל"ן בהווה.
היא הייתה אחת החברות הכי קרובות של אריקה עוד מבית הספר היסודי.
בעונה השנייה היא עזבה את קנדה ועברה ללוס אנג'לס במטרה להיות עם החבר החדש שלה.
במהלך פגישה של אריקה בה היא צריכה למנוע מג'ני להציק לתלמידה אחרת - פיונה וואט, אריקה מגלה שהסיבה שעומדת מאחורי הריב נובעת ממערכת היחסים הרומנטית שלהן עם המורה לכימיה, מר קאלאהן.
ג'ני ניהלה רומן עם קאלאהן עד שהוא נפרד ממנה והתחיל לצאת עם פיונה.
אריקה דיווחה למנהל על האירוע וקאלאהן פוטר מאוחר יותר באותו יום.
בעונה השלישית חוזרת ג'ני מלוס אנג'לס אחרי חצי שנה בגלל פרידה - חסרת בית ומובטלת.
מתגלה שהמעבר ללוס אנג'לס היה טעות והיא נקלעה לחובות.
עם חזרתה, ג'ני הופכת לזמן קצר לעוזרת של אריקה וג'וליאן בחברה שלהן עד שבטעות נתנה לברנט להחזיק בספר חדש.
לאחר שהשלימה עם אישיותה של ג'ני לאורך רוב חייה, החליטה אריקה לסיים את החברות.
ג'ני בוכה במסדרון מחוץ לדירה של אריקה, לאחר שאיבדה את החברה היחידה שהייתה לה אי פעם.
כעבור שנה ג'ני מופיעה ביום ההולדת ה-35 של אריקה, בהזמנתה של אריקה.
מאז השיגה עבודה בתחום הנדל"ן.
לאחר מכן אריקה וג'ני מחדשות את חברותן.
קאי בוקר (סבסטיאן פיגוט) - מצטרף בעונה השנייה.
הוא בריסטה בבית קפה שאריקה מבקרת בו.
הוא עובר את אותו סוג של טיפול שאריקה עושה עם דוקטור טום, אם כי עם מטפל אחר בשם פרד.
לאריקה מתגלה שאף על פי שהוא בן 22 בהווה שלה, הוא למעשה עובר טיפול עשר שנים בעתיד, ונמצא בעיצומו של טיפול בעבר כדי לתקן חרטה משלו.
בסוף העונה השנייה, הוא משלים את פגישת הטיפול שלו וחוזר לעתיד.
מאוחר יותר הוא חוזר לתקן עוד חרטה בעבר ב-2010. בעונה השלישית קאי חוזר לאריקה ואומר לה שהוא חיפש אותה בעתיד שלה (ההווה שלו), אך לא מצליח למצוא שום זכר ממנה.
הוא דואג שהיא מתה בטרגדיה גדולה שהתרחשה בטורונטו 10 שנים בעתידה של אריקה.
הוא ואריקה שוכבים לפני שהוא עוזב וככל הנראה חוזר לשנת 2019. קאי חוזר שוב בעונה הרביעית כדי לתקן חרטה נוספת, אך ניכר כי עדיין יש לו רגשות כלפי אריקה, אף על פי שהיא עם אדם.
לאחר פרידה מאדם, קאי מנצל הזדמנות לנחם את אריקה והיא מחליטה להיות איתו.
בחתונה של דייב ואיבן שם הוא השושבין, קאי מציע נישואין לאריקה אך היא מרגישה שהיחסים ביניהם מתקדמים מהר מדי.
לאחר הפגישה עם דוקטור טום, היא נפרדת מקאי.
הוא מבין כי החרטה שלו אינה להשלים את אלבומו הראשון, אלא להיפרד מאריקה.
הוא חוזר לעתיד עם דוקטור פרד כדי להתרכז בלחיות את חייו בהווה.
גארי סטריינג' (ג'ון בוילן) - אביה של אריקה.
פעם היה ילד פרחים וחובב קנאביס, בהווה הוא רב.
הוא נראה מדי פעם לובש חולצות עם משפטים הקשורים ליהדות או למסע בין כוכבים.
בפלאשבקים של אריקה ניכר כי גארי וברברה רבים לעיתים קרובות ובקושי מדברים ביניהם אחר כך.
הוא היה נשוי לברברה סטריינג', אך הם התגרשו שנה לאחר מותו של ליאו, בין השאר משום שניהל רומן.
יש לו שלושה ילדים עם ברברה: ליאו, אריקה וסמנתה.
במהלך עונה 3 הוא וברברה מתחילים מערכת יחסים שוב, מכיוון שהוא תמיד אהב אותה גם לאחר גירושיהם.
ברברה סטריינג' (קתלין לסקי) - אמה של אריקה.
יחסיה עם אריקה היו מנוכרים לפני הסדרה אך השתפרו עם השנים.
אריקה האמינה שאמה היא הסיבה לגירושין של הוריה, כשבמציאות היא בשל בגידה של אביה - עובדה שנשמרה בסוד מפני אריקה.
על מנת שתבין היטב מיהי באמת ברברה סטריינג', דוקטור טום מחזיר את אריקה לקהילת ילדי הפרחים בשנת 1974, לשם הלכו הוריה לפני שנישאו.
מחופשת להפית, אריקה מבינה את גודל ההקרבה של אמה למען האושר של אביה.
לאחר מכן היא משפרת את יחסיה עם ברברה, שמסבירה כי ניסתה לגרום לנישואיה לעבוד למען ילדיה.
ברברה מתחילה מערכת יחסים עם נורם עד שהוא נפרד ממנה בעונה השלישית.
ברברה מגלה שיש לה סרטן השד אך מאז החלימה ואימצה נקודת מבט חדשה על החיים.
יש לה סטוץ עם גארי והם חוזרים להיות ביחד.
במהלך הסדרה נחשף כי הביאה ילד לעולם כשהייתה בת 17 ומסרה אותו לאימוץ וכי תמיד הרגישה אשמה, אך לאחר שלבסוף פגשה אותו כמבוגר בשם דניאל, הוא אומר לה שזה היה הדבר הנכון לעשות ושהייתה לו ילדות מדהימה.
דוקטור סמנתה רייצ'ל "סם" סטריינג' (מקינטוש לשעבר) (ג'ואנה דאגלס) - אחותה הצעירה של אריקה, כירורגית, בת זוגו של ג'וש וגרושתו לשעבר, ובת הזוג הנוכחית של לנין.
בתחילת הסדרה סם מופיעה בבגדים שמרניים וכהים בכל פעם שהיא עם ג'וש.
עם זאת, ככל שהתקדמה הסדרה, היא מתחילה להתלבש בצורה יותר נינוחה לאחר שהתגרשה ממנו.
בעונה הראשונה סם ואריקה קרובות עד שאריקה מנסה להניא את סם מלהינשא לג'וש חמש דקות לפני החתונה.
בתגובה, סם מסרבת לסלוח או לדבר עם אריקה עד שהיא נפרדת מג'וש.
בעונה השנייה סם עוזבת את ג'וש, ובסופו של דבר הוא מגיש בקשה לגירושין.
היא נכנסת לרומן קצר מועד עם קאי בוקר אך מוצאת אהבה חדשה במהלך העונה השלישית עם לנין קרוסבי בבית החולים החדש שלה.
בעונה 4 סם מופיעה בביתה אריקה ומודיעה שהיא בהריון.
מאוחר יותר היא יולדת תינוק שהיא מכנה אותו ליאו קרוסבי לכבוד אחיה המנוח.
ליאו סטריינג' (דבון בוסטיק) - אחיה הבכור של אריקה שנפטר 13 שנים לפני תחילת הסדרה.
מותו הוא החרטה הגדול ביותר של אריקה.
בסוף העונה הראשונה אריקה משכתבת את ההיסטוריה, וליאו לא מת באסם של המשפחה.
במקום זאת, זמן קצר לאחר שהצילה אותו וחוזרת לזמן הנוכחי שהשתנה לחלוטין בו היא מצליחה וליאו הוא אדריכל, ליאו נקלע לתאונת דרכים קטלנית, מכיוון שאיש אינו רשאי להפריע לבחירות של אחרים; רק שלהם.
במהלך פגישה טיפולית קבוצתית שלה, אריקה חוזרת אל בית האחווה של ליאו בשל חרטה שבילתה סוף שבוע עם אדם זר במקום עם אחיה, מה שהוביל אותו לפרוש מהאוניברסיטה.
כשהיא מתקנת את החרטה עם אדם כבן זוגה לנסיעה, אריקה מגלה כי ליאו חווה אונס קבוצתי על ידי אנשי האחווה ותוקפת את המנהיג על הפשע החמור.
ליאו הופיע שוב בפרק הלפני אחרון בעונה השלישית כהזיה של אריקה.
אחותו סם קוראת לבנה הראשון על שמו.
ליאו חוזר בפעם האחרונה כשאריקה מועברת על ידי דוקטור נדיה למסדרון הדלתות המייצג את הלימבו שלו.
כל דלת מובילה לזיכרון אחר מחייו, וליאו בוחן אותם ללא הרף.
אריקה מנסה לשווא לשכנע אותו שהוא צריך לפתוח את הדלת המסתורית בקצה המסדרון, בתחילה הוא מתנגד לה - אף על פי שבסופו של דבר הוא עושה זאת, ונכנס לאור לבן זוהר.
רובי (דן רדיקיקן) - הדוד ההומו של אריקה מצד אמה.
הוא הבעלים של עסק שמלות כלה מצליח שם אריקה עבדה חצי יום.
דניאל (לנדי קאנון) - אחיה למחצה של אריקה שמעולם לא ידעה עליו.
ברברה נכנסה להריון כשהייתה בתיכון, ומסרה את דניאל לאימוץ לאחר שנולד.
היא תמיד הרגישה אשמה בקשר לזה, אבל אחרי שנפגשה סוף סוף עם דניאל הוא אומר לה שזה היה הדבר הנכון לעשות והייתה לו ילדות מדהימה.
הוא לא פוגש את שאר בני המשפחה בפרק הזמן המתואר בסדרה.
ליאו סטריינג' קרוסבי - בנם הבכור של סם ולנין, אחיינה של אריקה, ונכדם של גארי וברברה.
הוא נולד בלידת בית, ונקר על שם דודו המנוח.
המטפלים עוזרים למטופליהם באמצעות בתוכנית טיפולית יוצאת דופן הכוללת את שליחתם בזמן לאירועים שהם מתחרטים עליהם ללמוד שיעורי חיים במטרה לתקן אותם.
למשרדי המטפלים אין מיקום פיזי; כאשר "פגישה" עומדת להתחיל, המטופל בדרך כלל יפתח דלת וייכנס במפתיע למשרד.
הם גם נכנסים ויוצאים מחייהם של מטופליהם, בתחפושות שונות, בהווה ובעבר, כדי להציע תובנות מועילות מדי פעם.
דוקטור נדיה (ג'ואן ואניקולה) - המטפלת של דוקטור תום, ובמשך זמן קצר מחליפה אותו אל מול אריקה.
דוקטור נדיה שולח את אריקה לשנת 1998 במטרה לתת אריקה הצצה לחייו של דוקטור טום לפני הטיפול.
לפני שהפך למטפל, דוקטור טום מנסה להתאבד ומגיע למשרדה של דוקטור נדיה.
היא עזרה לו להיות האדם שאריקה מכירה עד היום.
היא ישירה ורגועה, אם כי היא נסערת באופן ניכר כאשר היא מביעה את דאגותיה מהתנהגותו של דוקטור טום בפני הממונה עליהם, דוקטור ארתור.
המשרד שלה גדול, לבן, עם עיצוב פשוט ומאוד מודרני שאריקה מתארת כ"קר ".
בניגוד לטום, נדיה מתעדפת את חייה האישיים לפני עבודתה כמטפלת, עם עבודה אחרת, מסיבות, אישה ובת.
דוקטור פרד (דוושיין ויליאמס) - המטפל של קאי, הופיע רק בעונה השנייה.
הוא הפגיש את קאי ואריקה, ביום אחד "בטעות" כשנשפך לה קפה.
מתוסכל מחוסר נכונותו של קאי להשלים את הפגישה הטיפולית שלו, הוא מגייס את אריקה לעזרה, ומרגיז את דוקטור טום.
משרדו הוא שדה ירוק ושופע המוקף ביער עם ריהוט זכוכית.
הוא מופיע שוב בעונה הרביעית וחושף את גורלה האפשרי של אריקה בשנת 2019 - היא תמות בפיגוע הפצצה שמשמיד את התחנה המרכזית בטורונטו, שלימים היא לומדת שעם הידע הזה היא מסוגלת להימנע מהמתקפה ולשרוד.
הוא מחזיר את קאי חזרה לעתיד לאחר שהוא נפרד מאריקה.
דוקטור ארתור (גרהאם גרין) - דמות שמפקחת על המטפלים האחרים.
הוא באינטראקציה עם דוקטור נדיה בכמה פרקים, ומביע דאגה מהתנהגותו הלא מוסרית של דוקטור תום, כמו נסיעה לעתיד לקבלת מידע על גורלה של אריקה.
לאחר מכן הוא מתערב כשדוקטור טום שוקע בעבודתו לאחר שראה את בתו הנעדרת לראשונה.
לאחר שדוקטור טום מתפרץ על אריקה, דוקטור ארתור מראה לו שההיסטוריה חוזרת על עצמה מכיוון שאנשים "לא מצליחים ללמוד מ[טעויות]".
השלב השני של הטיפול של אריקה עם דוקטור טום כולל מפגשים בסגנון טיפול קבוצתי עם ארבעה מהמטופלים האחרים של דוקטור טום.
בטיפול הקבוצתי, המטופל העובר פגישה רשאי לבחור באחד מחבריו לקבוצה שילווה אותו אל העבר לצורך תמיכה והכוונה.
בעוד שמפגשי טיפול קבוצתי מתוארים באופן קבוע בתוכנית בשלב זה של הטיפול, מפגשי מסע בזמן אמיתיים מתוארים רק כשאריקה או אדם (או שניהם) מעורבים כמטופל או כאורח.
אדם פיצפטריק (אדם פרגוס) - ממוצא אירי-קנדי, מופיע בעונה השלישית כמטופל נוסף.
הוא ואריקה מפתחים במהירות כימיה חזקה.
הייתה לו ילדות אומללה, בה הוא ואחיו ג'ון חוו התעללות פיזית מצד אביהם וניתוק רגשי מאמם.
הוא עבד כמה שנים בפשע מאורגן כגורם אכיפה לכריש הלוואות, אך עזב את העבודה וכעת הוא עובד כפועל בחברת אדריכלות נוף, עם שאיפות חדשות ללמוד להיות אדריכל נוף.
החינוך המשפחתי הטראומטי שלו הוביל את אדם לפחד ממחויבות ונטייה לסטוצים.
אדם פוגש את ביאטריס (שהייתה אשתו ואם ילדו בציר זמן חלופי) ומבקש ממנה לצאת לדייט.
אך בסוף הפרק הבא, אדם נפרד מביאטריס והולך לדירתה של אריקה כדי להצהיר על רגשותיה כלפיה.
אדם ואריקה סוף סוף מתחילים מערכת יחסים.
במהלך העונה הרביעית, הם מתחילים לריב ללא הרף ובסופו של דבר נפרדים.
אריקה משתמשת בכרטיס המסע בזמן שלה במשך 24 שעות כדי לשנות את יומה עם אדם ללא הסכמתו.
מותש מהציפיות שלה, אדם יוצא מדירתה ומשאיר אותה בוכה.
אדם מופיע שוב בחתונתם של דייב ואיבן ונתקל באריקה.
עם זאת, הם חוזרין לאחר שהיא מבקשת הזדמנות נוספת לקשר ביניהם.
בעזרתה של ג'ני, אדם ואריקה קונים דירה וכך מתחילים את חייהם החדשים יחדיו.
רבקה (מלאני סקרופאנו) - הייתה שחקנית כושלת וכעת היא הבעלים של חנות בגדים בשוק קנסינגטון .
דאריל (ג'ף גדיס) - דאריל הוא אדם שקט שמתחרט שלא עמד מול אנשים ולקח סיכויים.
רק אחת מחרטותיו מוצגת במהלך העונה; הוא חוזר עם אדם ועומד מול קבוצת בריונים שגנבה את הווקמן שלו.
קמילה (קים רוברטס) - קמילה היא אלכוהוליסטית לשעבר ואם חד הורית שגידלה שני ילדים והחלה בטיפול לאחר שכמעט נכנסה עם האוטובוס שבו נהגה בעמוד, תוך שהיא נמנעת מלהרוג את נוסעיה.
בחרטה אליה היא חוזרת עם אריקה, היא מתעמתת עם קולגה שגנב כל כך הרבה כסף עד שמעסיקם פשט את הרגל.
מתוך חמשת המטופלים הקבוצתיים של דוקטור טום, רק קמילה ואריקה עוברות את המבחן האחרון ומתחילות בהכשרת המטפלים.
כמשתמע מדוקטור טום, קמילה כבר סיימה את לימודיה והופכת רשמית למטפלת.
ברנט קנדי (מורגן קלי) - העוזר לשעבר של ג'וליאן והחבר הנוכחי שלה, לשעבר עורך בהוצאת ריבר רוק ועורך בחברה החדשה של ג'וליאן ואריקה.
הוא תמיד לבוש ומטופח ועבד כדוגמן תחתונים לפני שהצטרף לריבר רוק, מה שהוביל אנשים רבים להניח בתחילה (שלא בצדק) שהוא הומו.
הוא ידידותי לאריקה, לאחר שהיה בעבר בנעליה.
בזמן שהוא מתייצב לצד ג'וליאן כשיש סכסוך בינה ובין אריקה, הוא עוזר לאריקה להרשים את הבוס שלה.
בעונה השנייה הוא מתרחק מג'וליאן לאחר שהיא מעניקה את הספר המבטיח ביותר לאריקה במקום לו.
לאחר מכן הוא הולך מאחורי גבה כדי לפטר אותה בכך שהוא חושף את הרומן הסודי שלה עם הסופר הנודע תומאס פרידקן.
כאשר אריקה מגלה נאמנות כלפי ג'וליאן, ברנט מחליט לחבל בשתיהן, מנסה להאיר את ביצועיו ולקבל קידום.
בסוף העונה השנייה, ברנט מוביל לפיטורין של ג'וליאן ואריקה.
בעונה השלישית, כמנהל המערכת החדש של ריבר רוק, ברנט מתכונן לעשות כל שביכולתו בכדי לגרום לחברה של ג'וליאן ואריקה להיכשל, ולהבטיח את הצלחתו.
אולם במהלך העונה השלישית הוא מתחיל להישחק תחת נחת זרועו של פרידקן וסירובו לשתף פעולה עם עריכתו של ברנט בספר העזרה העצמית החדש שלו.
לאחר מכן מבקש ברנט נואשות את עזרתן של ג'וליאן ואריקה - ומאפשר להן לערוך ספר זיכרונות, בתנאי שהן יערכו בסתר ספרו של פרידקן.
כפי שמוצג לקראת סוף העונה, ברנט מנסה להסתיר את הסיבה האמיתית שלו להרוס את הקריירה של ג'וליאן, ורומז שהוא היה מאוהב בה מההתחלה וקינא בקשר שלה עם פרידקן.
לאחר שמעסיקו פרנק גאלווין נפטר מהתקף לב, בנו של גאלווין סקוט משתלט על החברה.
לאחר מחשבה רבה, ברנט מתפטר מריבר רוק ומצטרף לג'וליאן ואריקה.
לבסוף הוא מתוודה על אהבתו לג'וליאן והם מתחילים מערכת יחסים רשמית.
קלייר לדוק (לורנס לבוף) - חברתם של איתן ואריקה לאוניברסיטה וגרושתו של איתן.
קלייר היא בתו של תעשיין עשיר ממונטריאול, אך בימי האוניברסיטה שלה הסתירה את זהותה, עד שאריקה גילתה זאת במהלך מסע בזמן, כדי להיראות אמינה יותר בפעילותה הליברלית.
בעונה השלישית, לאחר שאריקה מתקשה להתגבר על איתן, חברי הטיפול הקבוצתי שלה מחזירים אותה אחורה בזמן עד שעות לפני החתונה של איתן וקלייר.
קלייר חושפת אז בפני אריקה שהיא מתחתנת עם איתן מחשש להיות לבד.
דייב (בילי טרנבול) - בעונה השנייה דייב עובד כמנהל בגובלינס, והוא הבוס של קאי.
בעונה השלישית קאי אומר לאריקה שדייב נהג להלוות לו כסף עבור מצרכים ולהשאיל את מכוניתו כשהיה זקוק לכך ובתמורה קאי פוצץ הופעה בגובלינס והשפיל את דייב.
בעונה השלישית הוא ובן זוגו איוון (מייקל נורתי) קונים ומשפצים את בית הקפה, ומשכירים את החדר האחורי לאריקה וג'וליאן.
לאחר מכן הם מכריזים על אירוסיהם ומתחתנים בגובלינס.
קייטי אטקינס (שרה גאדון) - אף על פי שהייתה חברה קרובה של אריקה בילדותה, חברותן עוברת תפנית בבית הספר התיכון לאחר שפוטרה מקאסה לומה.
בהווה, הן חוזרות להיות חברות.
קייטי היא עיתונאית מצליחה, נשואה באושר, גרה בוונקובר.
בעונה הראשונה היא חוזרת לטורונטו כדי לפרסם את ספרה הראשון בהוצאת ריבר רוק בה אריקה עובדת.
ג'וש מקינטוש (אדם מקדונלד) - בן זוגה של סם ובעלה, ומאוחר יותר הגרוש שלה.
אריקה מגלה שג'וש הוא גס רוח, ונראה כי הוא מתעלל רגשית ומילולית בסם במהלך יחסיהם.
אריקה לא אוהבת את ג'וש כי סם יכול למצוא מישהו הרבה יותר טוב, וג'וש לא באמת אוהב את אחותה.
בעונה הראשונה ג'וש חושף בפני אריקה באופן פרטי כי הוא היה מאוהב באריקה מההתחלה, ומעולם לא היה מסוגל לאהוב את סם.
אריקה משביעה אותו להשתיק את האמת כדי להגן על אחותה.
בעונה השנייה ג'וש מקבל החלטה חד צדדית עבורו וסם לעבור ללונדון לצורך עבודתו החדשה עד שאשתו סוף סוף עוזבת אותו ללא הודעה מוקדמת.
הוא מנסה להחזיר אותה אך ללא הועיל.
סם מחליט להיפרד מג'וש והוא מגיש בקשה לגירושין מתוך כוונה לקחת כל נכס מנישואיהם.
זה מאלץ את סם להתייעץ עם עורך דין ותיק בתגובה.
במקרים נדירים מאוד, ג'וש חשף את הצד הפגיע שלו בפני אריקה, במישרין ובעקיפין, והודה כי יצא עם סם במקור כדי להתקרב לאריקה.
בעונה 4 הוא חזר לטורונטו והופך למטופל ההכשרה הראשון של אריקה, שם היא מלמדת אותו להיות אדם טוב יותר ולכן הוא נפרד בדרכי נועם מסם, מה שמאפשר לה להמשיך בשלום בחייה.
סת' ניומן (פבריציו פיליפו) - סת' הוא המחבר של הספר הראשון שאריקה וג'וליאנה מקוות לפרסם יחד.
לטענתו, הוא גדל ובעקבות זאת נמלט מכת.
מאוחר יותר מתגלה כי סת שיקר על חווייתו בכת, ולמעשה היה יהודי אורתודוקסי בשם שמעון ניברג, עובדה שגילתה אריקה בטעות בחרטתו של מטופל אחר.
סת ניסה לכתוב על חווייתו האמיתית ביהדות האורתודוקסית.
עם זאת, הוא הרגיש שזה לא מספיק מעניין ובמקום זאת הוא כתב סיפור פיקטיבי וניסה לשווק אותו כאוטוביוגרפיה.
לאחר שנודע להן האמת, אריקה וג'וליאן מחליטות לגנוז את הספר, למרות הכסף שהשקיעו בהשקתו.
כשהוא מרגיש אשם, דוקטור טום משנה את הזמן כדי שסת' לעולם לא יחתום על חוזה עם החברה של אריקה וג'וליאן.
לנין קרוסבי (ברנדון ג'יי מקלארן) - לנין הופיע לראשונה בעונה השלישית, הוא השומר הצעיר והנאה שעובד בבית החולים של סמנתה.
ביום הראיון שלה סם פוגשת את לנין כשהוא עוזר לנקות את הנעל שלה שזה עתה הוכתמה מצבע רטוב על הדלת.
שלא כמו בעלה לשעבר ג'וש, לנין החופשי וההרפתקן משלים את סם השמרנית וזה תורם לזוגיות שלהם.
הוא וסם מצפים לבנם הראשון ומביאים את ליאו לעולם.
תומאס פרידק (ג'ף סימור) - מחבר ספר העזרה העצמית הנמכר ביותר של ריבר רוק.
הוא ניהל רומן עם ג'וליאן, עד שאריקה תפסה אותו מקיים יחסי מין עם עובדת זוטרה בחדר הצילומים.
בדרך כלל הוא מצטייר כשרלטן ושחצן.
פרנק גלווין (דייוויד פוקס) - המייסד, הנשיא והמנכ"ל של ריבר רוק, בדרך כלל הוא מוזכר יותר על ידי הדמויות מאשר מופיע בפרקים, אבל הוא כן מפטר את ג'וליאן ואריקה בסיום העונה השנייה.
לאחר שנפטר מהתקף לב בעונה הרביעית, בנו סקוט (ג'פרסון בראון) יורש את החברה, מה שגורם לברנט לעזוב אותה.
אנטיגוני קים מוריס (מייקו נגווין) - אישה שאריקה הייתה יריבה שלה כסטודנטית באוניברסיטה, עקב התחרות המתמדת שלה להיות הסטודנטית הכי חכמה בשיעור הספרות שלהם.
אנטיגוני היא כעת עורכת בכירה בחברת הוצאה לאור; בעונה השלישית היא מתקשרת לאריקה עם הצעת עבודה.
קאסידי הולנד (אנה סילק) - סטודנטית לתואר שני ולסבית שהייתה חברה קרובה של אריקה באוניברסיטה.
חברותן הסתיימה, לאחר שאריקה דחתה מפגש מיני עם קאסידי, אריקה חוזרת לעבר כדי לתקן את המצב, אבל רק מחזקת את העובדה שהיא עצמה היאהטרוסקסואלית.
בסופו של דבר, אריקה לומדת שחברותן הסתיימה לא מפני שהיא בחרה לא לקיים יחסי מין עם קאסידי, אלא מפני שהיא הרגישה מובכת מכדי לדבר עם קאסידי על כך אחר כך; לאחר שהיא חוזרת לעבר, היא מתקנת את הטעות ומובילה לכך שהיא וקאסידי נשארות בקשר לאחר התקרית.
בהמשך הסדרה קאסידי מופיעה בפרקים שונים כדמות מינורית.
רייצ'ל (ג'דין וונג) - עוזרת בחברה של אריקה וג'וליאן בעונה הרביעית.
ג'וליאן תחילה לא אוהבת אותה, מה שמוביל לעימות כאשר הצעת הספר הלא רצויה שלה מעוררת את חוסר הביטחון של ג'וליאן; מאוחר יותר ג'וליאן מעניקה לרייצ'ל את שם החיבה "ריי ריי".
רייצ'ל משונה ובעלת יכולות תקשור.
שרה ווקסלאר (טטיאנה מסלני) - בתו הנעדרת של דוקטור, מכורה להרואין, והמטופלת הרשמית הראשונה של דוקטור אריקה.
יחד עם אביה, שרה מגיעה ממשפחה מבוססת, מצליחה, שלחצה עליה ללכת בעקבותיהם במקום אחרי חלומותיה.
מערכת היחסים בין טום לבתו התמתנה כאשר שרה החלה להשתמש בהרואין ושמטה את חלומה להיות אמנית.
מאז שהפכה למטפל, אביה חיפש אותה בתקווה למצוא אותה בחיים.
היא חוזרת בעונה השלישית לאחר היעדרות ממושכת במסווה של פנייה לעזרת הוריה, רק כדי לשדוד אותם.
שרה נכנסת לכלא כתוצאה מכך.
שרה מגיעה לבית חולים לאחר מנת יתר של הרואין.
דוקטור אריקה פוגשת את שרה לראשונה כמטפלת שלה ומגישה לה כרטיס ביקור.
מפיקי טלוויזיה בארצות הברית ובבריטניה הכריזו על תוכניותיהם בשנת 2010 לייצר עיבודים מחודשים של התוכנית במדינותיהם.
הגרסה הבריטית, שתופק על ידי Big Talk Productions ושמה "You Again" (בעברית: שוב אתה), הייתה אמורה להיות להתרחש בגלאזגו ולהתמקד באישה בשם זואי.
ניקול טיילור הוכרזה כתסריטאית הראשית.
ב־16 בדצמבר 2010, ABC הכריזה על תוכניותיה להפיק גרסה מחודשת אמריקאית של להיות אריקה.
מגי פרידמן הייתה אמורה להיות הכותבת של פיילוט התוכנית.
ב־10 בדצמבר 2020 הוכרז כי אליסון ויליאמס תככב ותשמש כמפיקה בפועל עבור גרסה מחודשת אמריקאית.
שום רשת לא רכשה את הפרויקט מאז.
חברת EMI קנדה הוציאה את פסקול הסדרה ב־22 בספטמבר 2009 בקנדה.
בליינד מלון – "No Rain"
צוות שחקני הסדרה – "The Answer Is"
אימג'ס אין ווג – "Lust for Love"
צוות שחקני הסדרה – "Yes or No"
רייט סאיד פרד – "I'm Too Sexy"
פאטבוי סלים – "Praise You"
צוות שחקני הסדרה – "Hot Dog Vendor"
צוות שחקני הסדרה – "Snowflakes"
להיות אליזבת היא סדרת דרמה היסטורית, שנוצרה על ידי אניה רייס, העוקבת אחר המלכה אליזבת הראשונה בצעירותה.
הקרנת הבכורה של הסדרה הייתה בערוץ Starz ב-12 ביוני 2022.
הסדרה עוקבת אחר המלכה אליזבת הראשונה בצעירותה כנערה מתבגרת יתומה, שמסתבכת בפוליטיקה של חצר המלכות האנגלית במסעה להבטחת הכתר.
בדצמבר 2019, הוכרז שערוץ Starz נתן אישור להפקת סדרה בת 8 פרקים המתמקדת בשנותיה הצעירות של המלכה אליזבת הראשונה שנוצרה על ידי אניה רייס, שתשמש גם כמפיקה בפועל.
באוקטובר 2022 הוכרז שסטאר ביטלה את הסדרה ולא תמשיך לעונה 2 שתסקר את שלטונה שלמרי הראשונה.
באוקטובר 2020 לוהקה אליסיה פון ריטברג לתפקיד ראשי בסדרה.
במאי 2021, רומולה גאראי, ג'סיקה ריין, טום קאלן, בלה רמזי, אוליבר זטרסטרום, ג'ון הפרנן, ג'יימי בלקלי, ג'ייקוב אייברי, אלכסנדרה גילברית', ליאו ביל, אקאו קוורטי, אלכס מקווין ואוליבר האבנד לוהקו אף הם לתפקיד בסדרה.
הצילום העיקרי החל בדצמבר 2020. במרץ 2021, הצילומים התקיימו בטירת קרדיף.
להיות כוכב הוא סרט קולנוע ישראלי משנת 2003 בבימויו של ארנון צדוק, עם ארנון צדוק ואלונה טל בתפקידים הראשיים.
התסריט נכתב על ידי חיים ובני אידיסיס, והוא מבוסס על סיפורים אמיתיים של בני נוער מ"בית השנטי".
צוריאל (צורי) אבן-חן (ארנון צדוק) הוא מורה לתיאטרון בתיכון לאמנויות בתל אביב המנוהל על ידי בלהה (איריס ברנע).
הוא מורה קפדן וקשוח שלא עושה הנחות לשום תלמיד.
כאשר התלמידה לילך (אלונה טל) מאחרת לחזרה, הוא מסלק אותה מההופעה.
אביה מפעיל לחץ על המנהלת אך צורי מסרב לחזור מהחלטתו.
לילך קובעת פגיעה בבית קפה עם צורי.
בלילה נעצר צורי ושני חוקרי משטרה (עודד לאופולד ויונתן צ'רצ'י) מאשימים אותו בתקיפה ובאונס של לילך שנמצאה חבולה ומדממת באחד הרחובות.
צורי מכחיש בתוקף אך העניין מתפרסם והוא מושעה מיד לעבודתו.
הוא משוחרר בערבות של אביו החורג דוד (גבי עמרני) עד למשפט.
עולמו של צורי חרב עליו.
הוא משוטט ברחובות ומגיע להוסטל של סימונה (אורית שר) שאליו מגיעים נערים ונערות שנפלטו ממשפחותיהם.
הוא מציעה לסימונה לארגן חוג תיאטרון בקרב הנערים והיא מסכימה למרות שהיא לא בטוחה שיצליח.
צורי מבחין בלילך בין הנערים אך היא מתעלמת ממנו.
העלילה מתרכזת במספר בני נוער:
עמוס (אושרי כהן), נער חרדי המתעניין הציור ואמנות, שברח מביתו מכיוון שאביו שמורל (שלום שמואלוב) הכה אותו לאחר שתפס אותו עם הנערה החרדית רות (שיר אידלסון), מצא את ציוריו וקרע אותם.
עמוס בורח עם רות אך חרדים תופסים אותם, מכים אותו וחוטפים את רות בכוח חזרה לאולפנה.
זוהר (חיים אלמקיס), בן לעובד זר טורקי (ז'יל בן דוד) שנמצא כעת במאסר ומחכה לגירוש.
הוא מבקר מדי פעם אצל אביו והם משוחחים בטורקית.
לבנה (לי טלצ'י), נערה לאחר אונס, מתנגדת לכל מגע פיזי.
צ'ולוט (צביקה איזיקיאס), נער שמצטיין בריקוד אבל ביישן.
צורי רוצה לרתום את הנערים להופעה.
בתחילה הוא נתקל בחוסר רצון אך בהמשך הם משתפים פעולה.
אביה של לילך (פיני מיטלמן) מגיע להוסטל וחוטף את לילך.
צורי רודף אחריהם ולילך זורקת את עצמה מהרכב.
מתברר שהאב התעלל מינית בלילך.
האב בורח לגרמניה וצורי מזוכה מאשמה.
כעת מגיעה בלהה ומציעה לצורי לחזור לבית הספר.
הוא מסכים בתנאי שההופעה של נערי ההוסטל תיערך באולם של בית הספר.
בלהה מסכימה ההופעה נערכה לפני קהל בהצלחה.
זוהר מופיע בסטנד אפ, צ'ולוט ולבנה מופיעים בריקוד ולילך מסיימת בשיר.
לבסוף צורי מחליט לעזוב את בית הספר ולהדריך קבוצות נוער בדרום תל אביב.
שם השחקן/יתשם הדמותהערותארנון צדוקצורימורהאיריס ברנעבלההמנהלת בית ספר לאמנויותאלונה טללילךתלמידהחיים אלמקיסזוהרז'יל בן דודאבא של זוהראושרי כהןעמוסתלמיד ישיבהשיר אידלסוןרותחברה של עמוסשלום שמואלובשמואלאבא של עמוסרבקה בכראמא של עמוסגבי עמרנידודאורית שרסימונהמנהלת הוסטלעודד לאופולדחוקריונתן צ'רצ'יחוקרפיני טבגרניצןצלםאיריס פןנוריתצלמתפיני מיטלמןאבא של לילךלי טלצ'ילבנהרקדנית בהוסטלצביקה איזיקיאסצ'ולוטרקדן בהוסטל
להיט של שיר אחד הוא שיר של המוזיקאי הישראלי סטטיק, אשר יצא לאור ב-22 בפברואר 2023, כרצועה החמישית באלבום הבכורה שלו, "לירז".
כשאר שירי האלבום, את השיר כתבו והלחינו סטטיק, רון ביטון, ג'ורדי, איתי שמעוני, צמד המפיקים Triangle ודור גל הפיקו ג'ורדי ו-Triangle.
נכון לספטמבר 2025 לשיר יש למעלה מ-2.6 מיליון צפיות ביוטיוב.
בראיון לכאן ב, סיפר סטטיק על השיר כי הוא "נולד בצורה מאוד מעניינת" ופירט: "הקלטתי אותו תוך כדי הליכה כשהייתי מתוסכל שאני לא מצליח להביא את אותו 'סטטיק 2.0' שאני מייחל לו.
ותוך כדי הליכה אני מקליט לעצמי את הפזמון, משמיע את זה למנהל שלי כשאני חוזר לווילה - והשיר הזה בעצם התחיל את האלבום הזה.
ואני חושב שאני מאוד מחובר אליו רגשית מהסיבה הזאת".
השיר, לצד מספר שירים נוספים מתוך האלבום, עוסק בשברון הלב שחווה סטטיק בעקבות פרידתו מאשתו לשעבר שרית פולק.
השיר כולל קו מוזיקלי המשלב בין פופ לבתים של ראפ.
"להיטים לילדים" הוא אלבום האולפן השישי של הזמרת הישראלית אילנית, ואלבום הילדים הרביעי שלה.
הוא יצא בשנת 1974 תחת חברת התקליטים הד ארצי בקטלוג BAN-14455 על גבי אריך-נגן.
כלולים בו מספר להיטים של אילנית כחלק מהקריירה המשותפת שלה עם שלמה צח, כמו "בשנה הבאה" ו"אדון אבוקדו וגברת אבוקדה".
להיות זמר הוא שיר בביצוע הזמר הישראלי חיים משה.
השיר יצא לאור ביולי 1985 כסינגל מתוך אלבומו השביעי של משה, "להיות זמר" (1985).
עוזי חיטמן וציון שרעבי כתבו את מילות השיר, וציון שרעבי הלחין אותו.
ננסי ברנדס עיבד והפיק מוזיקלית.
מלחין השיר, ציון שרעבי, שיתף פעולה עם חיים משה כמה פעמים, ו"להיות זמר" הוא השיר המצליח ביותר שהלחין לו.
מלבד הלחנה, שרעבי נהג לכתוב גם את המילים, וגם בשיר הזה ניסה לכתוב מילים ללחן שהלחין, אך פנה לעוזי חיטמן לאחר שלא היה שלם איתן: .
השיר הוצג לבחירת הקהל ב"פינה לשיפוטכם" של מצעד רשת ג' ב־16 ביולי 1985 ושבוע לאחר מכן נכנס למצעד במקום ה־25. בשיאו הגיע למקום ה־10 במצעד, ב־20 באוגוסט 1985. השיר יצא מהמצעד ב־1 באוקטובר 1985 בתום שמונה שבועות צעידה.
להיות ג'וליה הוא סרט קולנוע אמריקאי משנת 2004 בבימויו של אישטוואן סאבו, עם אנט בנינג, ג'רמי איירונס ושון אוונס בתפקידים הראשיים.